અમદાવાદમાં ઈન્કમટેક્સ ચાર રસ્તા નજીક આવેલી નવરંગપુરા ફેમિલી કોર્ટ ખાતે જડબેસલાક સુરક્ષાવ્યવસ્થા વચ્ચે આરોપીઓથી ભરેલી ત્રણ પોલીસવૅન કોર્ટ પરિસરમાં આવી અને પરિસરમાં હોબાળો થયો. પોલીસવૅનમાં બેઠેલા આરોપીઓને મળવા માટે કોર્ટ પરિસરમાં આવેલા તેમના કુટુંબીજનો અને મીડિયાકર્મીઓએ દોટ લગાવી અને કોર્ટ પરિસરમાં હોહા થઈ ગઈ. આમ તો કોર્ટ પરિસરમાં આવાં દૃશ્યો બહુ સામાન્ય હોય છે, પરંતુ આ દૃશ્ય મહત્ત્વનું એટલા માટે છે કે પોલીસવૅનમાં બેઠેલા આરોપીઓ ગુલબર્ગ કેસના આરોપીઓ હતા.